Na temelju čl. 125. Zakona o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 7/17, 68/18, 98/19 64/20, 151/22, 155/23, 156/23), članka 54., 55. i 56. Zakona o proračunu (NN 144/21), članka 71. i 133. Statuta Osnovne škole „Vazmoslav Gržalja“ (u daljnjem tekstu: Škola), a u svezi s člankom 34. Zakona o fiskalnoj odgovornosti (NN 111/18, 83/23.) Školski odbor na prijedlog ravnateljice, Jadranke Bartolić Muzica, prof., dana 26. lipnja 2024. godine, donosi

**ODLUKU**

**O STJECANJU I KORIŠTENJU VLASTITIH PRIHODA**

**I.OPĆE ODREDBE**

Članak 1.

(1) Ovim se Pravilnikom regulira način stjecanja i korištenja vlastitih prihoda ostvarenih obavljanjem poslova na tržištu koji se ne financiraju iz državnog proračuna te druga pitanja vezana uz korištenje vlastitih prihoda.

(2) Škola može vlastite prihoda ostvariti samo u djelatnostima koje ne štete ostvarenju osnovnih zadaća Škole.

(3) Izrazi koji se koriste u ovoj Odluci, a imaju rodno značenje, koriste se neutralno i odnose se jednako na muški i ženski spol.

Članak 2.

(1) Škola može ostvariti vlastite prihode od:

1. iznajmljivanja prostora i opreme,
2. prodaje vlastitih proizvoda učeničke zadruge i izvannastavnih aktivnosti,
3. izdavanjem i prodajom časopisa i publikacija,
4. pružanjem usluge fotokopiranja za učenike,
5. otkupom starog papira,
6. prihoda od prodaje stambenih objekata,
7. ostalo u skladu sa zakonskim propisima.

Članak 3.

(1) Škola može dati u zakup ili iznajmiti dio prostora i opreme koji nisu neophodni za nesmetano obavljanje osnovne djelatnosti zainteresiranim građanima, udrugama, ustanovama, klubovima i drugim pravnim osobama za održavanje aktivnosti koje nisu u suprotnosti s obrazovnim i odgojnom funkcijom Škole.

(2) Ravnatelj u ime škole predlaže sklapanje ugovora o najmu školskog prostora ili opreme u kojem se pobliže uređuju uvjeti najma (vrijeme trajanja, termini korištenja, korištenje opreme, cijena najma i sl.)

(3) Za zakup ili iznajmljivanje prostora potrebno je prethodno dobiti suglasnost osnivača Škole Istarske županije.

(4) Evidencija o sklopljenim ugovorima o najmu vodi se u tajništvu Škole.

(5) Vlastiti prihodi iz st. 1. ovog članka naplaćuju se sukladno Proceduri praćenja i naplate prihoda i primitaka (KLASA: 011-02/16-01/01, URBROJ: 2106-23-01-16-1).

(6) Vlastiti prihodi od zakupa prostora koriste se sukladno Odluci o kriterijima i mjerilima i načinu financiranja decentraliziranih funkcija OŠ, SŠ i Učeničkog doma Pula koju na godišnjoj razini donosi Skupština Istarske županije.

**II.KORIŠTENJE I RASPODJELA VLASTITIH PRIHODA**

Članak 4.

(1) Predmet korištenja i raspodjele vlastitih prihoda u smislu ovog Pravilnika odnosi se isključivo na naplaćeni iznos vlastitih prihoda.

Članak 5.

(1) Troškovi vlastite djelatnosti moraju se u cijelosti pokriti prihodima ostvarenim kroz tu djelatnost.

(2) Vlastiti prihodi iz ovog Pravilnika koriste se prvenstveno za podmirivanje troškova redovnog poslovanja na onim programima i aktivnostima na kojima su oni izvorni i nastali te za unapređenje osnovne djelatnosti.

(3) Ostvareni vlastiti prihodi, ukoliko osnivač Škole svojom odlukom drugačije ne odluči, koriste se za podmirenje slijedećih navedenih rashoda:

* materijalno-financijskih rashoda Škole nastalih realizacijom programa i aktivnosti temeljem kojih su vlastiti prihodi ostvareni,
* rashoda za unapređenje osnovne djelatnosti i podizanje razine učeničkog standarda (uređenje učeničkih i uredskih prostora, kupovina opreme i sitnog inventara i slično),
* nagrade učenicima za postignute rezultate sukladno posebnoj odluci,
* nagrade učiteljima/mentorima za postignute rezultate na natjecanjima sukladno posebnoj Odluci,
* troškova seminara i stručnih usavršavanja radnika,
* nagrade zaposlenicima za radne rezultate sukladno posebnoj odluci,
* ostalih rashoda koji proizlaze iz ukupnog poslovanja Škole, odnosno oni rashodi za koje nisu dostatni prihodi Osnivača da bi se podmirili.

(4) Vlastiti prihodi mogu se koristiti i za pokriće ostalih rashoda uz prethodnu suglasnost Školskog odbora.

(5) Vlastiti prihodi po svakom programu i aktivnosti raspodjeljuju se financijskim planom Škole.

**III.PRAĆENJE VLASTITIH PRIHODA I IZVJEŠĆIVANJE**

Članak 6.

(1) Za programe i aktivnosti koje se uređuju ovim Pravilnikom računovodstvo Škole dužno je u knjigovodstvu osigurati podatke pojedinačno po vrstama prihoda i primitaka, rashoda i izdataka.

(2) Način izvještavanja o ostvarenim i utrošenim vlastitim prihodima vrši se sukladno uputama o načinu komunikacije, financiranja, izvještavanja i drugih aktivnosti između Istarske županije i proračunskih korisnika.

(3) Po odluci Osnivača Škola se izuzima od obveze uplate vlastitih prihoda u nadležni proračun.

(4) Ako su vlastiti prihodi uplaćeni u nižem opsegu nego je iskazano u financijskom planu Škola može preuzeti i plaćati obveze samo u visini stvarno uplaćenih, odnosno raspoloživih sredstava.

(5) Uplaćeni i preneseni, a manje planirani vlastiti prihodi mogu se izvršavati iznad iznosa utvrđenih u financijskom planu, a do visine uplaćenih, odnosno prenesenih sredstava.

(6) Uplaćeni i preneseni, a neplanirani vlastiti prihodi mogu se koristiti prema naknadno utvrđenim aktivnostima.

(7) Vlastiti prihodi naplaćeni tijekom jedne kalendarske godine koji se ne utroše za pokrivanje troškova sukladno ovom Pravilniku u toj kalendarskoj godini prebacit će se u slijedeću kalendarsku godinu za podmirenje iste vrste troškova.

Članak 7.

(1) Stupanjem na snagu ove Odluke prestaje važiti Odluka o stjecanju i korištenju vlastitih prihoda od 22. lipnja 2020. godine, KLASA: 011-01/20-01/06, URBROJ: 2106-23-01-20-1.

Članak 8.

(1) Odluka stupa na snagu danom donošenja i objavljuje se na oglasnoj ploči i mrežnim stranicama Škole.

Predsjednik Školskog odbora

Sandra Flego

Ravnateljica

Jadranka Bartolić Muzica, prof.

KLASA: 011-03/24-03/05

URBROJ: 2163-46-01-24-1